ফতুল্লাহ শিরাজী
সৈয়দ মীর ফতহুল্লাহ শিরাজী (ফার্সি: سید میر فتح الله شیرازی; মৃত্যু ১৫৮৮–৮৯) ছিলেন একজন পারসিক সুফি বহুবিদ্যাবিশারদ ও উদ্ভাবক যিনি ধর্মতত্ত্ব, সাহিত্য, ব্যাকরণ, দর্শন, চিকিৎসা বিজ্ঞান, গণিত, জ্যোতির্বিদ্যা, জ্যোতিষশাস্ত্র, বলবিজ্ঞানসহ বহু বিষয়ে বিশেষজ্ঞ ছিলেন। শিরাজী মোগল সম্রাট আকবরের একজন ঘনিষ্ঠ আস্থাভাজন ছিলেন এবং তার রাজদরবারে বেশ কয়েকটি গুরুত্বপূর্ণ প্রশাসনিক পদে অধিষ্ঠিত ছিলেন। তাকে ‘আমীনুল মুল্ক’, ‘আসাফ উদ্দৌলা’, ‘রোস্তম সানী’ ইত্যাদি উপাধিতে ভূষিত করা হয়েছিল।